nibzard/narodne-novine-full-text-markdown huggingface dataset:
### NN 49/2017 (24.5.2017.), Pravilnik o izmjenama i dopuni Pravilnika o priznavanju i potporama za početak rada proizvođačkih organizacija

MINISTARSTVO POLJOPRIVREDE

1128

Na temelju članka 8. stavka 2. i članka 58. stavka 6. Zakona o poljoprivredi (»Narodne novine«, broj 30/15) ministar poljoprivrede donosi

PRAVILNIK

O IZMJENAMA I DOPUNI PRAVILNIKA O PRIZNAVANJU I POTPORAMA ZA POČETAK RADA PROIZVOĐAČKIH ORGANIZACIJA

Članak 1.

U Pravilniku o priznavanju i potporama za početak rada proizvođačkih organizacija (»Narodne novine« br. 81/15, 97/15, 100/15, 101/15, 124/15 i 88/16) u članku 10. stavku 4. točka (c) mijenja se i glasi:

»(c) plaća administrativnog osoblja (doprinosi iz bruto plaće i doprinosi koji se plaćaju na bruto plaću, a obuhvaćaju trošak doprinosa za zdravstveno osiguranje, trošak doprinosa za ozljede na radu te trošak doprinosa za zapošljavanje izuzev troškova stimulacije ili dopunskog zdravstvenog osiguranja)«.

U stavku 10. riječi: »dva puta« zamjenjuju se riječima: »tri puta«.

Iza stavka 11. dodaje se stavak 12. koji glasi:

»(12) U svakoj godini provedbe poslovnog plana, korisnik potpore iz članka 9. stavka 1. točke (a) ovoga Pravilnika može prenositi do 10% od ukupno isplaćenih sredstava između prihvatljivih troškova iz stavka 4. ovoga članka.«

Članak 2.

Prilog V mijenja se i glasi:

»PRILOG V

LISTA PRIHVATLJIVIH TROŠKOVA

|  |
| --- |
| KUPNJA UREDSKE OPREME |
| uredska oprema (radni stol, ormar, radna stolica, konferencijski stol, telefon i sl.) |
| KUPNJA RAČUNALNE OPREME |
| hardware (osobno računalo, pisač, skener, monitor, tipkovnica, miš i sl.) |
| software (Windows, Office i sl.) |
| TROŠKOVI ADMINISTRATIVNOG OSOBLJA\* |
| godišnja plaća, putni troškovi dolaska na posao i odlaska na sastanke, dnevnice |
| UREDSKI MATERIJAL |
| potrošni uredski materijal (papir, olovke, spajalice i sl.) |
| NAJAM PROSTORA I REŽIJE |
| godišnji najam odgovarajućeg prostora za ostvarivanje ciljeva iz poslovnog plana |
| godišnji izdaci za režije (struja, voda, grijanje, odvoz smeća i sl.) |
| troškovi komunikacije (telefon, faks, internet i sl.) |
| USLUGE |
| pravne usluge, troškovi upravnih postupaka, troškovi ovjere ugovora i punomoći kod javnog bilježnika |

\* ukupno prihvatljivi troškovi administrativnog osoblja na godišnjoj razini mogu biti najviše 50% od iznosa potpore iz članka 11. stavka 1. Pravilnika«

Članak 3.

Ovaj Pravilnik stupa na snagu osmoga dana od dana njegove objave u »Narodnim novinama«.

Klasa: 011-01/14-01/50
 Urbroj: 525-07/0817-17-31
 Zagreb, 13. travnja 2017.

Ministar poljoprivrede
 Tomislav Tolušić, dipl. iur., v. r.
### NN 49/2017 (24.5.2017.), Ispravak Izmjena Liste tradicionalnih izraza za vino

MINISTARSTVO POLJOPRIVREDE

1137

Nakon izvršene usporedbe s izvornim tekstom utvrđena je pogreška u Izmjenama Liste tradicionalnih izraza za vino, objavljenim u »Narodnim novinama«, broj 42 od 28. travnja 2017. godine, te se daje

ISPRAVAK

IZMJENA LISTE TRADICIONALNIH IZRAZA ZA VINO

U Izmjenama Liste tradicionalnih izraza za vino (»Narodne novine« br. 42/2017) u točki III. u Dodatku V. točki 5. Tehnologija proizvodnje, umjesto riječi: »reducirajući šećer: min. 100 g/l« trebaju stajati riječi: »reducirajući šećer: 140 – 230 g/l«.

Klasa: 320-14/17-01/10

Urbroj: 525-07/0034-17-2

Zagreb, 9. svibnja 2017.

Ministar poljoprivrede
 Tomislav Tolušić, dipl. iur., v. r.
### NN 49/2017 (24.5.2017.), Popis ovlaštenih laboratorija

Ministarstvo poljoprivrede

1127

Ministarstvo poljoprivrede na temelju članka 17. stavka 1. Zakona o vinu (»Narodne novine«, br. 96/03, 25/09, 55/11, 82/13 i 14/14) i članka 2. stavka 2. Pravilnika o uvjetima analize mošta, vina, drugih proizvoda od grožđa i vina te voćnih vina i drugih proizvoda na bazi voćnih vina (»Narodne novine«, br. 102/04 i 64/05) objavljuje

POPIS

OVLAŠTENIH LABORATORIJA

I.

1. Hrvatski centar za poljoprivredu, hranu i selo, Svetošimunska 25, Zagreb, Zavod za vinogradarstvo i vinarstvo, Laboratorij za fizikalno kemijska ispitivanja, Jandrićeva 42, Zagreb

– za obavljanje fizikalno-kemijske analize mošta, vina, drugih proizvoda od grožđa i vina te voćnih vina i drugih proizvoda na bazi voćnih vina;

2. Institut za jadranske kulture i melioraciju krša, Zavod za biljne znanosti, Enološki laboratorij, Put Duilova 11, Split

– za obavljanje fizikalno-kemijske analize mošta, vina, drugih proizvoda od grožđa i vina te voćnih vina i drugih proizvoda na bazi voćnih vina;

3. Institut za poljoprivredu i turizam, Zavod za poljoprivredu i prehranu, Prehrambeno-biotehnološki laboratorij, Vinarski laboratorij, Karla Huguesa 8, Poreč

– za obavljanje fizikalno-kemijske analize mošta, vina, drugih proizvoda od grožđa i vina te voćnih vina i drugih proizvoda na bazi voćnih vina;

4. Bioinstitut d.o.o., Laboratorijska djelatnost, Rudolfa Steinera 7, Čakovec

– za obavljanje fizikalno-kemijske analize mošta, vina, drugih proizvoda od grožđa i vina te voćnih vina i drugih proizvoda na bazi voćnih vina;

5. E. C. Inspekt d.o.o., Odjel za laboratorijsku djelatnost, Josipa Pupačića 2, Zagreb

– za obavljanje fizikalno kemijske analize mošta, vina, drugih proizvoda od grožđa i vina te voćnih vina i drugih proizvoda na bazi voćnih vina;

6. Sveučilište u Dubrovniku, Branitelja Dubrovnika 29, Dubrovnik, Zavod za mediteranske kulture, Laboratorij za fizikalno-kemijska ispitivanja, Marka Marojice 4, Dubrovnik

– za obavljanje fizikalno-kemijske analize mošta, vina, drugih proizvoda od grožđa i vina te voćnih vina i drugih proizvoda na bazi voćnih vina.

II.

Objavom ovoga Popisa prestaje važiti Popis ovlaštenih laboratorija (»Narodne novine«, br. 8/06, 98/06 i 4/07).

Klasa: 320-14/15-01/20

Urbroj: 525-07/0034-17-1

Zagreb, 4. svibnja 2017.

Ministar poljoprivrede
 Tomislav Tolušić, dipl. iur., v. r.
### NN 49/2017 (24.5.2017.), Odluka o donošenju Programa stjecanja pedagoških kompetencija za strukovne učitelje i suradnike u nastavi

Ministarstvo znanosti i obrazovanja

1129

Na temelju članka 37. Zakona o strukovnom obrazovanju (»Narodne novine«, broj: 30/2009, 24/2010 – članak 20. Zakona o Agenciji za strukovno obrazovanje i obrazovanje odraslih i 22/2013 – članak 20. Zakona o hrvatskom kvalifikacijskom okviru) ministar znanosti i obrazovanja donosi

ODLUKU

O DONOŠENJU PROGRAMA STJECANJA PEDAGOŠKIH KOMPETENCIJA ZA STRUKOVNE UČITELJE I SURADNIKE U NASTAVI

I.

Ovom Odlukom donosi se Program stjecanja pedagoških kompetencija za strukovne učitelje i suradnike u nastavi.

II.

Sadržaj Programa stjecanja pedagoških kompetencija za strukovne učitelje i suradnike u nastavi, sastavni je dio ove Odluke.

III.

Osobe koje su upisane u Program stjecanja pedagoških kompetencija za strukovne učitelje, suradnike u nastavi i mentore u skladu s Odlukom (klasa: 023-03/14-06/00003; urbroj: 533-25-14-0009) od 19. siječnja 2016. godine, nastavljaju obrazovanje po programu koji su ranije upisali.

IV.

Danom stupanja na snagu ove Odluke, prestaje važiti Odluka (klasa: 023-03/14-06/00003; urbroj: 533-25-14-0009) od 19. siječnja 2016. godine.

V.

Ova Odluka stupa na snagu danom donošenja.

Klasa: 023-03/14-06/00003

Urbroj: 533-25-17-0013

Zagreb, 16. svibnja 2017.

Ministar
 prof. dr. sc. Pavo Barišić, v. r.

![](/files/_web/sluzbeni-dio/2017/129781/images/13369.jpg)

![](/files/_web/sluzbeni-dio/2017/129781/images/13386.jpg)

![](/files/_web/sluzbeni-dio/2017/129781/images/13394.jpg)

![](/files/_web/sluzbeni-dio/2017/129781/images/13133.jpg)

![](/files/_web/sluzbeni-dio/2017/129781/images/13145.jpg)

![](/files/_web/sluzbeni-dio/2017/129781/images/13166.jpg)

![](/files/_web/sluzbeni-dio/2017/129781/images/13174.jpg)

![](/files/_web/sluzbeni-dio/2017/129781/images/13186.jpg)

![](/files/_web/sluzbeni-dio/2017/129781/images/13194.jpg)

![](/files/_web/sluzbeni-dio/2017/129781/images/13203.jpg)

![](/files/_web/sluzbeni-dio/2017/129781/images/13217.jpg)

![](/files/_web/sluzbeni-dio/2017/129781/images/13226.jpg)

![](/files/_web/sluzbeni-dio/2017/129781/images/13235.jpg)

![](/files/_web/sluzbeni-dio/2017/129781/images/13248.jpg)

![](/files/_web/sluzbeni-dio/2017/129781/images/13267.jpg)

![](/files/_web/sluzbeni-dio/2017/129781/images/13277.jpg)

![](/files/_web/sluzbeni-dio/2017/129781/images/13288.jpg)

![](/files/_web/sluzbeni-dio/2017/129781/images/13297.jpg)

![](/files/_web/sluzbeni-dio/2017/129781/images/13309.jpg)

![](/files/_web/sluzbeni-dio/2017/129781/images/13324.jpg)
### NN 50/2017 (26.5.2017.), Odluka o imenovanju predsjednika i članova Predsjedništva Stalnog arbitražnog sudišta pri Hrvatskoj gospodarskoj komori

HRVATSKA GOSPODARSKA KOMORA

1150

Na temelju članka 3. Pravilnika o Stalnom arbitražnom sudištu pri Hrvatskoj gospodarskoj komori (»Narodne novine« br. 142/2011 i 129/2015) Upravni odbor Hrvatske gospodarske komore na 14. sjednici 26. travnja 2017. godine donosi

ODLUKU

O IMENOVANJU PREDSJEDNIKA I ČLANOVA PREDSJEDNIŠTVA STALNOG ARBITRAŽNOG SUDIŠTA PRI HRVATSKOJ GOSPODARSKOJ KOMORI

I.

U Predsjedništvo Stalnog arbitražnog sudišta pri Hrvatskoj gospodarskoj komori na četiri godine imenuju se:

Predsjednik:

– prof. dr. sc. Hrvoje Sikirić, redoviti profesor Pravnog fakulteta Sveučilišta u Zagrebu

Članovi:

– dr. sc. Marko Babić, docent Ekonomskog fakulteta Sveučilišta u Zagrebu

– dr. sc. Branimir Kos, pomoćnik Glavnog tajnika Hrvatske gospodarske komore

– Marina Kralj Miliša, dipl. iur., član Uprave Končar – Elektroindustrija d.d. Zagreb

– prof. dr. sc. Eduard Kunštek, redoviti profesor Pravnog fakulteta Sveučilišta u Rijeci

– mr. sc. Tin Matić, odvjetnik iz Zagreba

– prof. dr. sc. Petar Miladin, redoviti profesor Pravnog fakulteta Sveučilišta u Zagrebu

– Željko Olujić, odvjetnik iz Zagreba

– dr. sc. Ante Perkušić, sudac Vrhovnog suda Republike Hrvat­ske.

II.

Ova Odluka stupa na snagu danom donošenja.

III.

Stupanjem na snagu ove Odluke prestaje važiti Odluka o imenovanju predsjednika, potpredsjednika i članova Predsjedništva Stalnog arbitražnog sudišta pri Hrvatskoj gospodarskoj komori od 7. listopada 2014.

Klasa: 023-02/17-02/06
 Urbroj: 311-05-17-03
 Zagreb, 26. travnja 2017.

Predsjednik
 Luka Burilović, v. r.
### NN 50/2017 (26.5.2017.), Ispravak Pravilnika o strukturi i sadržaju godišnjih i polugodišnjih izvještaja i drugih izvještaja UCITS fonda

HRVATSKA AGENCIJA ZA NADZOR FINANCIJSKIH USLUGA

1152

Nakon izvršenog uspoređivanja s izvornim tekstom utvrđena je pogreška u Pravilniku o strukturi i sadržaju godišnjih i polugodišnjih izvještaja i drugih izvještaja UCITS fonda objavljenom u »Narodnim novinama«, broj 41 od 27. travnja 2017. godine te se daje

ISPRAVAK

PRAVILNIKA O STRUKTURI I SADRŽAJU GODIŠNJIH I POLUGODIŠNJIH IZVJEŠTAJA I DRUGIH IZVJEŠTAJA UCITS FONDA

U Pravilniku o strukturi i sadržaju godišnjih i polugodišnjih izvještaja i drugih izvještaja UCITS fonda (»Narodne novine«, broj 41/2017) u Prilogu 2. Godišnji i polugodišnji izvještaji UCITS fonda:

– Na poziciji AOP30 Izvještaja o financijskom položaju umjesto teksta »Neto imovina po udjelu (AOP28/AOP27)« treba stajati tekst »Neto imovina po udjelu (AOP28/AOP29)«.

– U Izvještaju o vrednovanju imovine i obveza UCITS fonda na poziciji »Fer vrijednost -2. razina (MSFI 13)« podpozicije »članak 7. stavak 5.« i »članak 7. stavak 6.« sjedinjuju se u jednu podpoziciju koja glasi »članak 7. stavci 5. i 6.«

Klasa: 011-02/17-02/12
 Urbroj: 326-01-440-17-2
 Zagreb, 19. svibnja 2017.

Predsjednik
 Upravnog vijeća
 Petar-Pierre Matek, v. r.
### NN 50/2017 (26.5.2017.), Odluka o troškovima komisije za nadzor rada i reviziju ovlaštenja ovlaštenih osoba za poslove zaštite na radu

Zavod za unapređivanje zaštite na radu

1147

Na temelju članka 83. stavka 10. Zakona o zaštiti na radu (»Narodne novine«, br. 71/14., 118/14. i 154/14.), članka 15. stavka 2. Pravilnika o ovlaštenjima za poslove zaštite na radu (»Narodne novine«, br. 112/14. i 84/15.), i članka 17. stavka 1. Statuta Zavoda za unapređivanje zaštite na radu (»Narodne novine« br. 22/15. i 73/15.) Upravno vijeće Zavoda na 23. sjednici, održanoj 30. siječnja 2017.godine donosi

ODLUKU

O TROŠKOVIMA KOMISIJE ZA NADZOR RADA I REVIZIJU OVLAŠTENJA OVLAŠTENIH OSOBA ZA POSLOVE ZAŠTITE NA RADU

I.

Ovom Odlukom pobliže se određuju troškovi komisije za nadzor rada i reviziju ovlaštenja ovlaštenih osoba za poslove zaštite na radu (u daljnjem tekstu: komisija za nadzor rada i reviziju ovlaštenja).

II.

Troškove Komisije za nadzor rada i reviziju ovlaštenja podmiruje ovlaštena osoba za poslove zaštite na radu (dalje u tekstu: ovlaštena osoba).

III.

Troškovima komisije za nadzor rada i reviziju ovlaštenja smatraju se troškovi naknade članovima komisije, putni troškovi od službenog sjedišta Zavoda do sjedišta ovlaštene osobe i obratno, troškovi smještaja i troškovi dnevnica za službeno putovanje u skladu s posebnim propisima koji vrijede za korisnike koji se financiraju iz sredstava Državnog proračuna.

IV.

Visina naknade za troškove komisije za nadzor rada i reviziju ovlaštenja iznosi:

1. Za ovlaštene fizičke osobe koje rad obavljaju kao samozaposlene osobe ili pravne osobe koje poslove obavljaju samo s jednim zaposlenim 1.000,00 kuna,

2. Za ovlaštene pravne osobe za obavljanje poslova zaštite na radu 2.000,00 kuna.

V.

Novčani iznos naknade za pokrivanje troškova komisije za nadzor rada i reviziju ovlaštenja uplaćuje se novčanom uplatnicom u korist sredstava Državnog proračuna na račun broj: HR1210010051863000160, model HR64 s pozivom na broj: 7129-48550-OIB uplatitelja.

Sredstva se uplaćuju u roku od osam dana po završenom nadzoru.

VI.

Ova Odluka primjenjuje se na obračunsko razdoblje od 1. siječnja do 31. prosinca 2017.

VII.

Ova Odluka stupa na snagu osmoga dana od dana objave u »Narodnim novinama«.

Klasa: 023-01/17-01/01
 Urbroj: 425-04-17-8
 Zagreb, 30. siječnja 2017.

Predsjednica
 Upravnog vijeća
 Gordana Palajsa, dipl. iur., v. r.
### NN 50/2017 (26.5.2017.), Odluka o donošenju Strategije e-Hrvatska 2020, s Akcijskim planom za provedbu Strategije e-Hrvatska 2020

VLADA REPUBLIKE HRVATSKE

1140

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 25. svibnja 2017. godine donijela

ODLUKU

O DONOŠENJU STRATEGIJE e-HRVATSKA 2020, S AKCIJSKIM PLANOM ZA PROVEDBU STRATEGIJE e-HRVATSKA 2020

I.

Donosi se Strategija e-Hrvatska 2020, s Akcijskim planom za provedbu Strategije e-Hrvatska 2020, u tekstu koji je dostavilo Ministarstvo uprave aktom, klase: 650-01/15-01/27, urbroja: 515-05-01-02-01/2-17-165, od 10. svibnja 2017. godine.

II.

Zadužuju se javnopravna tijela i druga tijela određena nositeljima i sunositeljima pojedinih mjera iz Akcijskog plana iz točke I. ove Odluke da u predviđenim rokovima provedu mjere i aktivnosti iz svoje nadležnosti.

III.

Zadužuje se Ministarstvo uprave da o donošenju ove Odluke izvijesti tijela iz točke II. ove Odluke.

IV.

Zadužuje se Ministarstvo uprave da objavi na svojim internetskim stranicama Strategiju, s Akcijskim planom iz točke I. ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/174
 Urbroj: 50301-24/06-17-2
 Zagreb, 25. svibnja 2017.

Predsjednik
 mr. sc. Andrej Plenković, v. r.
### NN 50/2017 (26.5.2017.), Odluka o dopuni Odluke o zabrani novog zapošljavanja službenika

VLADA REPUBLIKE HRVATSKE

1142

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 25. svibnja 2017. godine donijela

ODLUKU

O DOPUNI ODLUKE O ZABRANI NOVOG ZAPOŠLJAVANJA SLUŽBENIKA I NAMJEŠTENIKA U JAVNIM SLUŽBAMA

I.

U Odluci o zabrani novog zapošljavanja službenika i namještenika u javnim službama (»Narodne novine«, broj 70/16), u točki II. podstavku 2. iza riječi: »socijalne skrbi,« dodaje se riječ: »kulture,«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/17-04/162
 Urbroj: 50301-25/12-17-2
 Zagreb, 25. svibnja 2017.

Predsjednik
 mr. sc. Andrej Plenković, v. r.
### NN 50/2017 (26.5.2017.), Uredba o izmjenama Uredbe o uvjetima za dolazak i boravak stranih jahti

VLADA REPUBLIKE HRVATSKE

1139

Na temelju članka 12. Pomorskog zakonika (»Narodne novine«, br. 181/04, 76/07, 146/08, 61/11, 56/13 i 26/15), Vlada Republike Hrvatske je na sjednici održanoj 25. svibnja 2017. godine donijela

UREDBU

O IZMJENAMA UREDBE O UVJETIMA ZA DOLAZAK I BORAVAK STRANIH JAHTI I BRODICA NAMIJENJENIH SPORTU I RAZONODI U UNUTARNJIM MORSKIM VODAMA I TERITORIJALNOM MORU REPUBLIKE HRVATSKE

Članak 1.

U Uredbi o uvjetima za dolazak i boravak stranih jahti i brodica namijenjenih sportu i razonodi u unutarnjim morskim vodama i teritorijalnom moru Republike Hrvatske (»Narodne novine«, broj 97/13), u članku 2. točka 1. mijenja se i glasi:

»1. »plovilo« je brodica ili jahta strane državne pripadnosti namijenjena razonodi, sportu ili rekreaciji, koja se koristi bez naplate, uključujući brodice i jahte koje sudjeluju u sportskim natjecanjima, humanitarnim akcijama ili nautičkim sajmovima«.

Članak 2.

U članku 4. podstavak 3. mijenja se i glasi:

» – platiti propisane naknade sukladno posebnim propisima«.

Podstavak 4. briše se.

Dosadašnji podstavak 5. postaje podstavak 4.

Članak 3.

U članku 5. podstavak 1. mijenja se i glasi:

» – platiti propisane naknade sukladno posebnim propisima«.

Podstavak 2. briše se.

Dosadašnji podstavak 3. postaje podstavak 2.

Članak 4.

U članku 6. stavku 3. riječi: »zaposlenici pravne osobe ili« brišu se.

Članak 5.

Naslov iznad članka 8. mijenja se i glasi: »II. NAKNADA ZA SIGURNOST PLOVIDBE«.

U članku 8. stavku 1. riječi: »i zaštitu od onečišćenja« brišu se.

Članak 6.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/17-03/47

Urbroj; 50301-25/27-17-3

Zagreb, 25. svibnja 2017.

Predsjednik
 mr. sc. Andrej Plenković, v. r.
### NN 51/2017 (31.5.2017.), Pravilnik o izmjenama i dopunama Pravilnika o uvjetima, kriterijima, načinu odabira, financiranja i provedbe lokalnih razvojnih strategija u ribarstvu

MINISTARSTVO POLJOPRIVREDE

1165

Na temelju članka 59. stavka 2. Zakona o morskom ribarstvu (»Narodne novine«, broj 81/2013, 14/2014 i 152/2014), ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O UVJETIMA, KRITERIJIMA, NAČINU ODABIRA, FINANCIRANJA I PROVEDBE LOKALNIH RAZVOJNIH STRATEGIJA U RIBARSTVU

Članak 1.

U Pravilniku o uvjetima, kriterijima, načinu odabira, financiranja i provedbe lokalnih razvojnih strategija u ribarstvu (»Narodne novine«, broj 96/2016), u članku 7. stavku 4. riječi: »1. lipnja« zamjenjuju se riječima: »1. srpnja«.

Članak 2.

U članku 6. stavak 12. mijenja se i glasi:

»(12) Evaluacijski odbor iz članka 9. ovoga Pravilnika razmatra intenzitet potpore koji predlaže lokalna inicijativa u okviru LRSR, tj. ocjenjuje udovoljavanje kriteriju/ima iz stavka 9. ovoga članka i donosi konačni prijedlog intenziteta potpore za pojedine operacije u okviru LRSR temeljem provedene ocjene prijedloga lokalne inicijative.«

Iza stavka 12. dodaje se novi stavak 13. koji glasi:

»(13) Konačnu odluku o intenzitetu potpore iz stavka 9. ovoga članka na temelju konačnog prijedloga iz stavka 12. ovoga članka, donosi Upravljačko tijelo u skladu sa člankom 125. stavkom 3. točkom b) Uredbe (EU) br. 1303/2013.«

Dosadašnji stavci 13., 14., 15., 16., 17. i 18. postaju stavci 14., 15., 16., 17., 18. i 19.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/16-01/2234

Urbroj: 525-13/1081-17-5

Zagreb, 12. svibnja 2017.

Ministar poljoprivrede
Tomislav Tolušić, dipl. iur., v. r.
### NN 51/2017 (31.5.2017.), Pravilnik o izmjenama Pravilnika o uvjetima, kriterijima i načinu dodjele potprore u okviru Mjere III.1. »Pripremna potpora«

MINISTARSTVO POLJOPRIVREDE

1164

Na temelju članka 59. stavka 2. Zakona o morskom ribarstvu (»Narodne novine«, broj 81/2013, 14/2014 i 152/2014), ministar poljoprivrede donosi

PRAVILNIK

O IZMJENAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE III.1. »PRIPREMNA POTPORA«

Članak 1.

U Pravilniku o uvjetima, kriterijima i načinu dodjele potpore u okviru mjere III.1. »Pripremna potpora« (»Narodne novine«, broj 96/2015, 83/2016, 102/2016 i 16/2017), u članku 4. stavku 2. riječi: »1. lipnja« zamjenjuju se riječima: »1. srpnja«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 402-06/15-01/86

Urbroj: 525-13/1539-17-19

Zagreb, 12. svibnja 2017.

Ministar poljoprivrede
Tomislav Tolušić, dipl. iur., v. r.
### NN 51/2017 (31.5.2017.), Pravilnik o izmjeni Pravilnika o ulovu i prometu igluna *(Xiphias gladius)*

Ministarstvo poljoprivrede

1163

Na temelju članaka 9. stavka 1. točaka 1., 2., 5., 8. i 10., te članka 31., a u skladu s člankom 19. stavkom 3. te člankom 30. Zakona o morskom ribarstvu (»Narodne novine« br. 81/13, 14/14 i 152/14) ministar poljoprivrede donosi

PRAVILNIK

O IZMJENI PRAVILNIKA O ULOVU I PROMETU IGLUNA *(Xiphias gladius)*

Članak 1.

U Pravilniku o ulovu i prometu igluna *(Xiphias gladius)* (»Narodne novine« broj 4/17) u članku 3. riječi: »od 1. lipnja u 00:00 sati« zamjenjuju se riječima: »od 1. srpnja u 00:00 sati«.

Članak 2.

Ovaj Pravilnik stupa na snagu dan nakon dana objave u »Narodnim novinama«.

Klasa: 011-02/17-01/02

Urbroj: 525-13/1282-17-3

Zagreb, 19. svibnja 2017.

Ministar poljoprivrede
Tomislav Tolušić, dipl. iur., v. r.
### NN 51/2017 (31.5.2017.), Odluka o iznosu tarifnih stavki za zajamčenu opskrbu električnom energijom

HRVATSKA ENERGETSKA REGULATORNA AGENCIJA

1167

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12, 14/14 i 102/15), Hrvatska energetska regulatorna agencija je na sjednici Upravnog vijeća održanoj 26. svibnja 2017. godine donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 158/13), za energetski subjekt HEP – ELEKTRA d.o.o., Ulica grada Vukovara 37, Zagreb, za razdoblje od 1. srpnja 2017. do 31. prosinca 2017., iznose kako slijedi:

a) Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju  [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 |  | 0,45 | 0,27 |
| Srednji napon | | 2 |  | 0,46 | 0,27 |
| Niski napon | Plavi | 3 | 0,52 |  |  |
| Bijeli | 4 |  | 0,54 | 0,32 |
| Crveni | 5 |  | 0,48 | 0,28 |
| Žuti (javna rasvjeta) | 6 | 0,34 |  |  |

b) Tarifne stavke nakon dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju  [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 |  | 0,57 | 0,33 |
| Srednji napon | | 2 |  | 0,57 | 0,34 |
| Niski napon | Plavi | 3 | 0,65 |  |  |
| Bijeli | 4 |  | 0,68 | 0,40 |
| Crveni | 5 |  | 0,60 | 0,35 |
| Žuti (javna rasvjeta) | 6 | 0,43 |  |  |

II.

Ova Odluka objavit će se u »Narodnim novinama«, a stupa na snagu 1. srpnja 2017. godine.

Klasa: 011-01/17-01/15
Urbroj: 371-01/17-01
Zagreb, 26. svibnja 2017.

Predsjednik Upravnog vijeća
Tomislav Jureković, dipl. ing., v. r.
### NN 51/2017 (31.5.2017.), Odluka o općinskim porezima Općine Babina Greda

Općina Babina Greda

1169

Na temelju članka 20. i članka 42. Zakona o lokalnim porezima (»Narodne novine« br. 115/16), i članka 18. Statuta Općine Babina Greda (»Sl. vjesnik« 11/09, 04/13, 03/14) i Suglasnosti Ministarstva financija da Porezna uprava može obavljati poslove utvrđivanja, evidentiranja, nadzora, naplate i ovrhe radi naplate županijskih, općinskih ili gradskih poreza (»Narodne novine« 79/01), Općinsko vijeće Općine Babina Greda na sjednici održanoj 13. travnja 2017. godine donosi

ODLUKU

O OPĆINSKIM POREZIMA OPĆINE BABINA GREDA

I. OPĆE ODREDBE

Članak 1.

Ovom Odlukom propisuju se vrste poreza koji pripadaju Općini Babina Greda, obveznici plaćanja, porezna stopa i osnovica te način obračuna i plaćanja poreza u skladu sa Zakonom o lokalnim porezima.

II. VRSTE POREZA

Članak 2.

Porezi Općine Babina Greda su:

1. prirez porezu na dohodak,

2. porez na potrošnju i

3. porez na nekretnine.

1. Prirez porezu na dohodak

Članak 3.

Prirez porezu na dohodak plaća se po stopi od 5%.

Prirez porezu na dohodak prihod je proračuna Općine Babina Greda.

Članak 4.

Obveznik prireza porezu na dohodak je fizička osoba koja ostvaruje dohodak u Republici Hrvatskoj, a na području Općine Babina Greda ima prebivalište ili uobičajeno boravište.

2. Porez na potrošnju

Članak 5.

Porez na potrošnju plaća se na potrošnju alkoholnih i bezalkoholnih pića u ugostiteljskim objektima plaća se po stopi od 3%.

Osnovica poreza na potrošnju iz članka 5. ove odluke jest cijena pića po kojoj se pića prodaju u ugostiteljskim objektima umanjena za porez na dodanu vrijednost.

Članak 6.

Obveznik poreza na potrošnju je pravna i fizička osoba koja pruža ugostiteljske usluge na području Općine Babina Greda.

Članak 7.

Obveznicima poreza na potrošnju koji ne plaćaju ili plaćaju niže iznose od propisanih, dospjeli porez na potrošnju će Porezna uprava naplatiti prisilnim putem, na način prisilne naplate poreza na dohodak.

3. Porez na nekretnine

Članak 8.

Posebnom odlukom Općinskog vijeća Općine Babina Greda uredit će se sva pitanja vezana uz utvrđivanje i naplatu poreza na nekretnine, sukladno odredbama Zakona o lokalnim porezima te drugim mjerodavnim propisima i aktima.

III. PROVEDBENE ODREDBE

Članak 9.

Općina Babina Greda poslove utvrđivanja, evidentiranja, nadzora, naplate i ovrhe radi naplate općinskih poreza propisanih ovom Odlukom, u cijelosti prenosi na Ministarstvo financija, Poreznu upravu, osim poreza na nekretnine.

Ministarstvu financija, Poreznoj upravi za obavljanje poslova iz stavka 1. ovoga članka pripada naknada u iznosu od 5% ukupno naplaćenog poreza.

Članak 10.

S danom primjene ove Odluke prestaje vrijediti Odluka o općinskim porezima (»Narodne novine« br. 124/14).

Članak 11.

Ova Odluka stupa na snagu osmoga (8) dana od dana objave u »Narodnim novinama«.

Klasa: 410-01/17-10/4
Urbroj: 2212/02-01/17-01-1
Babina Greda, 13. travnja 2017.

Predsjednik
Općinskog vijeća
Jakob Verić, v. r.
### NN 51/2017 (31.5.2017.), Rješenje o imenovanju pomoćnice ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

1156

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 39. stavka 4. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13 i 152/14) i članka 39. stavka 2. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14 i 67/15), Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O IMENOVANJU POMOĆNICE RAVNATELJICE ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Imenuje se ĐURĐICA BLAŽINKOV-ŽIVKOVIĆ, dr. med., pomoćnicom ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom, za vještačenje.

Klasa: 080-02/17-01/220
Urbroj: 5030115/1-17-02
Zagreb, 25. svibnja 2017.

Predsjednik
mr. sc. Andrej Plenković, v. r.
### NN 51/2017 (31.5.2017.), Rješenje o imenovanju pomoćnice ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

1157

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 39. stavka 4. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13 i 152/14) i članka 39. stavka 2. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14 i 67/15), Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O IMENOVANJU POMOĆNICE RAVNATELJICE ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Imenuje se JASENKA SUČEC pomoćnicom ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom, za profesionalnu rehabilitaciju.

Klasa: 080-02/17-01/221
Urbroj: 5030115/1-17-02
Zagreb, 25. svibnja 2017.

Predsjednik
mr. sc. Andrej Plenković, v. r.
### NN 51/2017 (31.5.2017.), Rješenje o imenovanju pomoćnika ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

1158

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 39. stavka 4. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13 i 152/14) i članka 39. stavka 2. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14 i 67/15), Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O IMENOVANJU POMOĆNIKA RAVNATELJICE ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Imenuje se ALEN KOLAR pomoćnikom ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom, za sustav zapošljavanja osoba s invaliditetom.

Klasa: 080-02/17-01/222
Urbroj: 5030115/1-17-02
Zagreb, 25. svibnja 2017.

Predsjednik
mr. sc. Andrej Plenković, v. r.
### NN 51/2017 (31.5.2017.), Rješenje o razrješenju članice Odbora za državnu službu

VLADA REPUBLIKE HRVATSKE

1159

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 66. stavka 4. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13 i 138/15 – Odluka Ustavnog suda Republike Hrvatske), Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O RAZRJEŠENJU ČLANICE
ODBORA ZA DRŽAVNU SLUŽBU

Razrješuje se SANJA PINTAR GOTAL dužnosti članice Odbora za državnu službu, s danom 30. svibnja 2017. godine, na osobni zahtjev.

Klasa: 080-02/17-02/174
Urbroj: 5030115/1-17-02
Zagreb, 25. svibnja 2017.

Predsjednik
mr. sc. Andrej Plenković, v. r.
### NN 51/2017 (31.5.2017.), Odluka o izmjenama Odluke o imenovanju predsjednika i članova Komisije za odnose s vjerskim zajednicama

Vlada Republike Hrvatske

1153

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 2. Uredbe o osnivanju Komisije za odnose s vjerskim zajednicama i Ureda Komisije za odnose s vjerskim zajednicama (»Narodne novine«, br. 126/13 i 145/13), Vlada Republike Hrvatske je na sjednici održanoj 25. svibnja 2017. godine donijela

ODLUKU

O IZMJENAMA ODLUKE O IMENOVANJU PREDSJEDNIKA I ČLANOVA KOMISIJE ZA ODNOSE S VJERSKIM ZAJEDNICAMA

I.

U Odluci o imenovanju predsjednika i članova Komisije za odnose s vjerskim zajednicama (»Narodne novine«, broj 102/16), točka I. mijenja se i glasi:

»Imenuje se DAVOR IVO STIER, potpredsjednik Vlade Republike Hrvatske i ministar vanjskih i europskih poslova, predsjednikom Komisije za odnose s vjerskim zajednicama.«.

II.

U točki II. podstavci 1. i 2. brišu se.

Dosadašnji podstavci 3. do 6. postaju podstavci 1. do 4.

III.

Ova Odluka stupa na snagu danom donošenja.

Klasa: 022-03/17-04/158

Urbroj: 5030115/1-17-01

Zagreb, 25. svibnja 2017.

Predsjednik
mr. sc. Andrej Plenković, v. r.
### NN 51/2017 (31.5.2017.), Odluka o izmjeni Odluke o osnivanju Povjerenstva za procjenu i utvrđivanje prijedloga strateških projekata

VLADA REPUBLIKE HRVATSKE

1155

Na temelju članka 8. stavka 1. Zakona o strateškim investicijskim projektima Republike Hrvatske (»Narodne novine«, br. 133/13, 152/14 i 22/16), Vlada Republike Hrvatske je na sjednici održanoj 25. svibnja 2017. godine donijela

ODLUKU

O IZMJENI ODLUKE O OSNIVANJU POVJERENSTVA ZA PROCJENU I UTVRĐIVANJE PRIJEDLOGA STRATEŠKIH PROJEKATA

I.

U Odluci o osnivanju Povjerenstva za procjenu i utvrđivanje prijedloga strateških projekata (»Narodne novine«, br. 1/14, 44/16 i 110/16), u točki II. podstavci 3. i 4. brišu se.

Dosadašnji podstavak 5. postaje podstavak 3.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/159

Urbroj: 5030115/1-17-01

Zagreb, 25. svibnja 2017.

Predsjednik
mr. sc. Andrej Plenković, v. r.
### NN 51/2017 (31.5.2017.), Odluka o izmjenama Odluke o koordinaciji aktivnosti unutar okvira za gospodarsko upravljanje Europske unije

VLADA REPUBLIKE HRVATSKE

1154

Na temelju članka 24. stavaka 1., 2. i 3. i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), članaka 121. i 148. Ugovora o funkcioniranju Europske unije (Službeni list Europske unije C 83/1, 30. 3. 2010.), članka 1. stavka 3. Uredbe (EU) br. 1175/2011 Europskog parlamenta i Vijeća od 16. studenoga 2011. o izmjeni Uredbe (EZ) br. 1466/97 o jačanju nadzora stanja proračuna i nadzora i koordinacije ekonomskih politika (Službeni list Europske unije L 306/12, 23. 11. 2011.) i članka 6. stavka 1. Uredbe (EU) br. 1176/2011 Europskog parlamenta i Vijeća od 16. studenoga 2011. o sprečavanju i ispravljanju makroekonomskih neravnoteža (Službeni list Europske unije L 306/25, 23. 11. 2011.), Vlada Republike Hrvatske je na sjednici održanoj 25. svibnja 2017. godine donijela

ODLUKU

O IZMJENAMA ODLUKE O KOORDINACIJI AKTIVNOSTI UNUTAR OKVIRA ZA GOSPODARSKO UPRAVLJANJE EUROPSKE UNIJE

I.

U Odluci o koordinaciji aktivnosti unutar okvira za gospodarsko upravljanje Europske unije (»Narodne novine«, broj 13/17), u točki IV. stavku 1. podstavak 2. briše se.

Dosadašnji podstavci 3. do 10. postaju podstavci 2. do 9.

Podstavci 11. i 12. brišu se.

Dosadašnji podstavak 13. postaje podstavak 10.

II.

U točki VI. stavku 2. podstavak 6. briše se.

Dosadašnji podstavci 7. i 8. postaju podstavci 6. i 7.

Podstavak 9. briše se.

Podstavci 10. i 11. postaju podstavci 8. i 9.

Podstavak 12. briše se.

Podstavci 13. i 14. postaju podstavci 10. i 11.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/164

Urbroj: 5030115/1-17-01

Zagreb, 25. svibnja 2017.

Predsjednik
mr. sc. Andrej Plenković, v. r.
### NN 52/2017 (2.6.2017.), Pravilnik o izmjeni Pravilnika o rasporedu sredstava za održavanje, rekonstrukciju i građenje županijskih i lokalnih cesta županijskim upravama za ceste u 2017. godini

MINISTARSTVO MORA, PROMETA I INFRASTRUKTURE

1196

Na temelju članka 92. stavak 2. Zakona o cestama (»Narodne novine« br. 84/2011, 22/2013, 54/2013, 148/2013 i 92/2014), ministar mora, prometa i infrastrukture donosi

PRAVILNIK

O IZMJENI PRAVILNIKA O RASPOREDU SREDSTAVA ZA ODRŽAVANJE, REKONSTRUKCIJU I GRAĐENJE ŽUPANIJSKIH I LOKALNIH CESTA ŽUPANIJSKIM UPRAVAMA ZA CESTE U 2017. GODINI

Članak 1.

U Pravilniku o rasporedu sredstava za održavanje, rekonstrukciju i građenje županijskih i lokalnih cesta županijskim upravama za ceste u 2017. godini (»Narodne novine« br. 28/2017) članak 6. mijenja se i glasi:

»Radi provedbe članka 108. stavak 2. i stavak 3. Zakona o cestama, županijske uprave za ceste, od ukupno dodijeljenih sredstava iz članka 2. stavak 1. ovog Pravilnika, dio sredstava doznačuju gradovima s više od 35.000 stanovnika te gradovima koji su sjedišta županija (u daljnjem tekstu: veliki gradovi).

Sredstva iz članka 2. stavka 1. ovog Pravilnika županijske uprave za ceste doznačivat će velikim gradovima mjesečno, sukladno priljevu sredstava, prema udjelima navedenim u Tablici br. 1., a na temelju dostavljenih ovjerenih situacija izvoditelja za izvedene radove na nerazvrstanim cestama, uz koje se prilaže preslika ugovora o izvođenju radova.

Tablica br. 1.

|  |  |  |  |  |  |  |
| --- | --- | --- | --- | --- | --- | --- |
| Red. br. | Županija | Grad | Duljina NC km (NN 44/12) | Indeks udjela Grada | Sredstva za ujednačavanje standarda redovitog održavanja | Doznaka  Gradu |
| 1 | 2 | 3 | 4 | 5 | 6 | 7 |
| 1. | Sisačko-moslavačka | Sisak | 131,17 | 8,9% | 1.838.800,00 | 163.653,20 |
| 2. | Ličko-senjska | Gospić | 253,64 | 18,9% | 16.161.200,00 | 3.054.466,80 |

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-04/07

Urbroj: 530-05-3-2-2-17-6

Zagreb, 24. svibnja 2017.

Ministar
 Oleg Butković, v. r.
### NN 52/2017 (2.6.2017.), Rješenje o razrješenju dijela članova Upravnog odbora Fonda za naknadu oduzete imovine

VLADA REPUBLIKE HRVATSKE

1174

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14 i 93/16), a u vezi s člankom 7. stavkom 2. Zakona o Fondu za naknadu oduzete imovine (»Narodne novine«, br. 69/97, 105/99, 64/00 i 141/13), Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O RAZRJEŠENJU DIJELA ČLANOVA UPRAVNOG ODBORA FONDA ZA NAKNADU ODUZETE IMOVINE

Razrješuju se dužnosti članovi Upravnog odbora Fonda za naknadu oduzete imovine:

– ANTE ŠPRLJE

– dr. sc. IVAN KOVAČIĆ.

Klasa: 080-02/17-02/158
 Urbroj: 5030115/1-17-01
 Zagreb, 25. svibnja 2017.

Predsjednik
 mr. sc. Andrej Plenković, v. r.
### NN 52/2017 (2.6.2017.), Rješenje o razrješenju člana Povjerenstva za raspolaganje nekretninama u vlasništvu Republike Hrvatske

VLADA REPUBLIKE HRVATSKE

1175

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 54. stavka 2. Zakona o upravljanju i raspolaganju imovinom u vlasništvu Republike Hrvatske (»Narodne novine«, br. 94/13 i 18/16), Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O RAZRJEŠENJU ČLANA POVJERENSTVA ZA RASPOLAGANJE NEKRETNINAMA U VLASNIŠTVU REPUBLIKE HRVATSKE

Razrješuje se ANTE ŠPRLJE dužnosti člana Povjerenstva za raspolaganje nekretninama u vlasništvu Republike Hrvatske.

Klasa: 080-02/17-02/159
 Urbroj: 5030115/1-17-01
 Zagreb, 25. svibnja 2017.

Predsjednik
 mr. sc. Andrej Plenković, v. r.
### NN 52/2017 (2.6.2017.), Rješenje o razrješenju dijela članova Upravnog vijeća Agencije za pravni promet i posredovanje nekretninama

VLADA REPUBLIKE HRVATSKE

1176

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 10. stavka 3. Uredbe o Agenciji za pravni promet i posredovanje nekretninama (»Narodne novine«, br. 45/97, 63/97, 65/99, 132/02, 8/04, 27/08, 105/09 i 79/12), Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O RAZRJEŠENJU DIJELA ČLANOVA UPRAVNOG VIJEĆA AGENCIJE ZA PRAVNI PROMET I POSREDOVANJE NEKRETNINAMA

Razrješuju se dužnosti članovi Upravnog vijeća Agencije za pravni promet i posredovanje nekretninama:

– ANTE ŠPRLJE

– prof. dr. sc. DAVOR ROMIĆ.

Klasa: 080-02/17-02/160
 Urbroj: 5030115/1-17-01
 Zagreb, 25. svibnja 2017.

Predsjednik
 mr. sc. Andrej Plenković, v. r.
### NN 52/2017 (2.6.2017.), Rješenje o imenovanju članice Upravnog vijeća Agencije za pravni promet i posredovanje nekretninama

VLADA REPUBLIKE HRVATSKE

1177

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 10. stavka 3. Uredbe o Agenciji za pravni promet i posredovanje nekretninama (»Narodne novine«, br. 45/97, 63/97, 65/99, 132/02, 8/04, 27/08, 105/09 i 79/12), Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O IMENOVANJU ČLANICE UPRAVNOG VIJEĆA AGENCIJE ZA PRAVNI PROMET I POSREDOVANJE NEKRETNINAMA

Imenuje se GABRIJELA ŽALAC, ministrica regionalnoga razvoja i fondova Europske unije, članicom Upravnog vijeća Agencije za pravni promet i posredovanje nekretninama.

Klasa: 080-02/17-01/224
 Urbroj: 5030115/1-17-01
 Zagreb, 25. svibnja 2017.

Predsjednik
 mr. sc. Andrej Plenković, v. r.
### NN 52/2017 (2.6.2017.), Rješenje o razrješenju člana Nadzornog odbora Hrvatske banke za obnovu i razvitak

VLADA REPUBLIKE HRVATSKE

1178

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 17. stavka 2. Zakona o Hrvatskoj banci za obnovu i razvitak (»Narodne novine«, br. 138/06 i 25/13), Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O RAZRJEŠENJU ČLANA NADZORNOG ODBORA HRVATSKE BANKE ZA OBNOVU I RAZVITAK

Razrješuje se dr. sc. SLAVEN DOBROVIĆ dužnosti člana Nadzornog odbora Hrvatske banke za obnovu i razvitak.

Klasa: 080-02/17-02/161
 Urbroj: 5030115/1-17-01
 Zagreb, 25. svibnja 2017.

Predsjednik
 mr. sc. Andrej Plenković, v. r.
### NN 52/2017 (2.6.2017.), Rješenje o imenovanju člana Nadzornog odbora Hrvatske banke za obnovu i razvitak

VLADA REPUBLIKE HRVATSKE

1179

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 17. stavka 2. Zakona o Hrvatskoj banci za obnovu i razvitak (»Narodne novine«, br. 138/06 i 25/13), Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O IMENOVANJU ČLANA NADZORNOG ODBORA HRVATSKE BANKE ZA OBNOVU I RAZVITAK

Imenuje se LOVRO KUŠČEVIĆ članom Nadzornog odbora Hrvatske banke za obnovu i razvitak.

Klasa: 080-02/17-01/216
 Urbroj: 5030115/1-17-01
 Zagreb, 25. svibnja 2017.

Predsjednik
 mr. sc. Andrej Plenković, v. r.
### NN 52/2017 (2.6.2017.), Rješenje o opozivu predstavnika Vlade Republike Hrvatske u Gospodarsko-socijalnom vijeću

VLADA REPUBLIKE HRVATSKE

1180

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. Sporazuma o osnivanju Gospodarsko-socijalnog vijeća (»Narodne novine«, broj 89/13), Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O OPOZIVU PREDSTAVNIKA
 VLADE REPUBLIKE HRVATSKE U
 GOSPODARSKO-SOCIJALNOM VIJEĆU

Opoziva se dr. sc. IVAN KOVAČIĆ dužnosti predstavnika Vlade Republike Hrvatske u Gospodarsko-socijalnom vijeću.

Klasa: 080-02/17-02/164
 Urbroj: 5030115/1-17-01
 Zagreb, 25. svibnja 2017.

Predsjednik
 mr. sc. Andrej Plenković, v. r.
### NN 52/2017 (2.6.2017.), Pravilnik o odgovarajućem smještaju

MINISTARSTVO RADA I MIROVINSKOGA SUSTAVA

1187

Na temelju članka 17. stavka 5. Zakona o posredovanju pri zapošljavanju i pravima za vrijeme nezaposlenosti (»Narodne novine«, broj 16/17) ministar nadležan za rad donosi

PRAVILNIK

O ODGOVARAJUĆEM SMJEŠTAJU

Članak 1.

(1) Ovim Pravilnikom utvrđuje se što se smatra odgovarajućim smještajem u organizaciji poslodavca kada je nezaposlenoj osobi ponuđeno zaposlenje izvan mjesta prebivališta ili uobičajenog boravišta.

(2) Pravilnik iz stavka 1. ovoga članka donosi se u svrhu primjene odredbe članka 17. stavka 2. točke 3. i članka 49. stavka 2. točke 3. Zakona o posredovanju pri zapošljavanju i pravima za vrijeme nezaposlenosti (»Narodne novine«, broj 16/17).

(3) Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

Članak 2.

Potrebu za osiguravanjem odgovarajućeg smještaja u odnosu na mjesto obavljanja rada i na uvjete ponuđenog zaposlenja utvrđuje Hrvatski zavod za zapošljavanje (u daljnjem tekstu: Zavod) temeljem prijave potrebe za radnikom koju dostavi poslodavac.

Članak 3.

(1) Ako se nezaposlenoj osobi nudi zaposlenje iz članka 1. ovoga Pravilnika odgovarajućim smještajem se smatra prostor:

1) u objektu koji raspolaže odvojenim sanitarnim čvorom

2) u kojem je osigurana opskrba tekućom vodom, grijanjem i električnom energijom i

3) koji ispunjava ostale zdravstvene i higijenske uvjete za stanovanje.

(2) Odgovarajućim smještajem na radilištu smatra se smještaj osiguran prema propisima o zaštiti na radu.

Članak 4.

(1) Poslodavac je dužan dostaviti podatke i fotografije o osiguranom smještaju iz članka 3. ovoga Pravilnika na zahtjev regionalne odnosno područne ustrojstvene jedinice Zavoda koja nezaposlenoj osobi nudi zaposlenje kod toga poslodavca.

(2) Podatke i fotografije iz stavka 1. ovoga članka poslodavac je dužan dostaviti Zavodu u roku od 5 dana od dana primitka zahtjeva.

Članak 5.

Na dan stupanja na snagu ovoga Pravilnika prestaje važiti Pravilnik o odgovarajućem smještaju (»Narodne novine«, broj 39/09).

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-01/13

Urbroj: 524-04-02-01/2-17-3

Zagreb, 26. svibnja 2017.

Ministar
 dr. sc. Tomislav Ćorić, v. r.
### NN 52/2017 (2.6.2017.), Rješenje o imenovanju predstavnika Vlade Republike Hrvatske u Gospodarsko-socijalno vijeće

VLADA REPUBLIKE HRVATSKE

1181

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. Sporazuma o osnivanju Gospodarsko-socijalnog vijeća (»Narodne novine«, broj 89/13), Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O IMENOVANJU PREDSTAVNIKA
 VLADE REPUBLIKE HRVATSKE U
 GOSPODARSKO-SOCIJALNO VIJEĆE

Imenuje se DARKO NEKIĆ predstavnikom Vlade Republike Hrvatske u Gospodarsko-socijalnom vijeću.

Klasa: 080-02/17-01/225
 Urbroj: 5030115/1-17-01
 Zagreb, 25. svibnja 2017.

Predsjednik
 mr. sc. Andrej Plenković, v. r.
### NN 52/2017 (2.6.2017.), Rješenje o razrješenju predsjednika Povjerenstva za suzbijanje zlouporabe droga

VLADA REPUBLIKE HRVATSKE

1182

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke III. Odluke o osnivanju Povjerenstva za suzbijanje zlouporabe droga, klase: 022-03/16-04/332, urbroja: 50301-25/12-16-2, od 1. prosinca 2016. godine, Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O RAZRJEŠENJU PREDSJEDNIKA POVJERENSTVA ZA SUZBIJANJE ZLOUPORABE DROGA

Razrješuje se dr. sc. IVAN KOVAČIĆ dužnosti predsjednika Povjerenstva za suzbijanje zlouporabe droga.

Klasa: 080-02/17-02/165
 Urbroj: 5030115/1-17-01
 Zagreb, 25. svibnja 2017.

Predsjednik
 mr. sc. Andrej Plenković, v. r.
### NN 52/2017 (2.6.2017.), Rješenje o imenovanju predsjednika Povjerenstva za suzbijanje zlouporabe droga

VLADA REPUBLIKE HRVATSKE

1183

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke III. Odluke o osnivanju Povjerenstva za suzbijanje zlouporabe droga, klase: 022-03/16-04/332, urbroja: 50301-25/12-16-2, od 1. prosinca 2016. godine, Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O IMENOVANJU PREDSJEDNIKA POVJERENSTVA ZA SUZBIJANJE ZLOUPORABE DROGA

Imenuje se dr. sc. DAVOR IVO STIER, potpredsjednik Vlade Republike Hrvatske i ministar vanjskih i europskih poslova, predsjednikom Povjerenstva za suzbijanje zlouporabe droga.

Klasa: 080-02/17-01/226
 Urbroj: 5030115/1-17-02
 Zagreb, 25. svibnja 2017.

Predsjednik
 mr. sc. Andrej Plenković, v. r.
### NN 52/2017 (2.6.2017.), Rješenje o razrješenju člana Vijeća za sustav unutarnjih kontrola u javnom sektoru

VLADA REPUBLIKE HRVATSKE

1184

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 5. točke b) Zakona o sustavu unutarnjih kontrola u javnom sektoru (»Narodne novine«, broj 78/15), Vlada Republike Hrvatske je na sjednici održanoj 25. svibnja 2017. godine donijela

RJEŠENJE

O RAZRJEŠENJU ČLANA VIJEĆA ZA SUSTAV UNUTARNJIH KONTROLA U JAVNOM SEKTORU

Razrješuje se dr. sc. IVAN KOVAČIĆ dužnosti člana Vijeća za sustav unutarnjih kontrola u javnom sektoru.

Klasa: 080-02/17-02/166
 Urbroj: 5030115/1-17-01
 Zagreb, 25. svibnja 2017.

Predsjednik
 mr. sc. Andrej Plenković, v. r.